Hankija nimi: TRANSPORDIAMET
Riigihanke nimetus:

Maanteede strateegiline ja siseriiklik mürakaart 
HANKEDOKUMENDID
LISA 1
TEHNILINE KIRJELDUS
Juuni 2026

Taustinformatsioon

Atmosfääriõhu kaitse seadus sätestab vastavalt Euroopa Parlamendi ja nõukogu direktiivile 2002/49/EÜ, mis on seotud keskkonnamüra hindamise ja kontrollimisega, keskkonnamüra hindamiseks ja müra vähendamise meetmete rakendamiseks mürakaartide koostamise kohustuse.

Mürakaardi koostamise eesmärgiks on hinnata põhimaanteedelt leviva liiklusmüra ulatust. Mürakaardi alusel koostatakse müra vähendamise tegevuskava, et näha ette meetmed, millega tagada keskkonnamüraga kokkupuutumisest tingitud kahjulike mõjude vältimine, ennetamine või vähendamine, sealhulgas häirivuse vähendamine.

Keskkonnamüra hindamine ja kokkupuute kindlaksmääramine toimub müra kaardistamise abil liikmesriikidele kehtestatud ühiste hindamismeetodite alusel. Euroopa Komisjoni poolt on vastu võetud direktiiv (EL) 2015/996, 19. mai 2015, millega kehtestati ühised müra hindamise meetodid „Common Noise Assessment Methods in the EU” (CNOSSOS-EU) vastavalt Euroopa Parlamendi ja nõukogu direktiivile 2002/49/EÜ/ (artikkel 2). Uue II lisa kohaselt peavad kõik ELi liikmesriigid alates 31.12.2018 kasutama ühist müra hindamise meetodit, Eestis vastavalt keskkonnaministri 20.10.2016 määrusele nr 39 „Välisõhu mürakaardi, strateegilise mürakaardi ja müra vähendamise tegevuskava sisu kohta esitatavad nõuded ja koostamise kord1“ (edaspidi määrus nr 39). Täiendavalt tuleb strateegilise mürakaardi koostamisel ja andmete ettevalmistamisel arvestada Euroopa Parlamendi ja nõukogu direktiivi 2002/49/EÜ aruandlusnõudeid ning Euroopa Keskkonnaagentuuri kehtestatud andmeedastusnõudeid, sealhulgas Reportnet 3 keskkonda esitatavate andmekoosseisude struktuuri.

Esimene Eesti põhimaanteede strateegiline mürakaart valmis 2007.a maanteelõikude kohta, mida kasutab üle kuue miljoni sõiduki aastaks. Sellisteks lõikudeks osutusid Tallinna linnalähedased lõigud: Tallinna-Narva teel Väo-Maardu lõik (5,62 km) ja Tallinna-Pärnu-Ikla teel Laagri-Kanama lõik (5,28 km). Mürakaarti maanteelõikudes, mida kasutab üle kolme miljoni sõiduki aastas on uuendatud 2012., 2017. ja 2022. aastal. Viimati koostatud strateegilisel mürakaardil oli ühtekokku selliseid lõike 404,9 kilomeetrit.
Atmosfääriõhu kaitse seaduse alusel kuulub strateegiline mürakaart uuendamisele iga 5 aasta järel. 

Töö eesmärk ja Töövõtja töö tulemus

Töö eesmärgiks on koostada keskkonnaministri 20.10.2016 määrusele nr 39 „Välisõhu mürakaardi, strateegilise mürakaardi ja müra vähendamise tegevuskava sisu kohta esitatavad nõuded ja koostamise kord1“ ja käesolevale tehnilise kirjeldusele vastav maanteede strateegiline mürakaart ja siseriiklik mürakaart (siseriiklikele müraindikaatoritele Ld ja Ln vastav) maanteelõikudes, mille liiklussagedus ületab kolme miljonit sõidukit aastas. Kaardistamisele kuuluvad maanteelõigud on esitatud tabelis 1.

Tabel 1. Kaardistamisele kuuluvad maanteelõigud
	Riigitee nr
	Riigitee nimi
	Algus m
	Lõpp m
	Pikkus m

	1
	Tallinna-Narva tee
	9403
	52118
	42715

	1
	Tallinna-Narva tee
	157428
	162974
	5546

	1
	Tallinna-Narva tee
	167311
	170137
	2826

	1
	Tallinna-Narva tee
	183448
	185822
	2374

	2
	Tallinna-Tartu-Võru-Luhamaa tee
	5700
	117939
	112239

	2
	Tallinna-Tartu-Võru-Luhamaa tee
	121594
	172994
	51400

	2
	Tallinna-Tartu-Võru-Luhamaa tee
	176837
	193158
	16321

	3
	Jõhvi-Tartu-Valga tee
	1763
	2411
	648

	3
	Jõhvi-Tartu-Valga tee
	126541
	126980
	439

	3
	Jõhvi-Tartu-Valga tee
	129981
	130307
	326

	3
	Jõhvi-Tartu-Valga tee
	137709
	156068
	18359

	4
	Tallinna-Pärnu-Ikla tee
	13031
	27150
	14119

	4
	Tallinna-Pärnu-Ikla tee
	40770
	141540
	100770

	5
	Pärnu-Rakvere-Sõmeru tee
	171479
	172253
	774

	8
	Tallinna-Paldiski tee
	11283
	18425
	7142

	8
	Tallinna-Paldiski tee
	25105
	27016
	1911

	9
	Ääsmäe-Haapsalu-Rohuküla tee
	0
	1728
	1728

	9
	Ääsmäe-Haapsalu-Rohuküla tee
	67929
	70498
	2569

	11
	Tallinna ringtee
	856
	38138
	37282

	15
	Tallinna-Rapla-Türi tee
	4280
	5317
	1037

	15
	Tallinna-Rapla-Türi tee
	9003
	15479
	6476

	45
	Tartu-Räpina-Värska tee
	3271
	4663
	1392

	60
	Pärnu-Lihula tee
	2872
	7881
	5009

	92
	Tartu - Viljandi - Kilingi-Nõmme tee
	0
	4142
	4142

	11250
	Tallinna-Viimsi-Randvere tee
	7534
	8354
	820

	11251
	Viimsi-Rohuneeme tee
	0
	2300
	2300

	11303
	Jüri-Aruküla tee
	0
	332
	332

	11390
	Tallinna-Rannamõisa-Kloogaranna tee
	3000
	15595
	12595

	11420
	Saku-Laagri tee
	2496
	4965
	2469

	11420
	Saku-Laagri tee
	5614
	7275
	1661

	11607
	Saha-Loo tee
	0
	1796
	1796

	11608
	Vana-Narva maantee
	9288
	9965
	677

	22130
	Tartu-Ülenurme tee
	922
	1971
	1049

	
	Kokku
	
	
	461243




2.1. Töö koosneb kahest eristatavast osast:

2.1.1. Strateegiline mürakaart esitamiseks Euroopa Komisjonile. Strateegilise mürakaardi kaardistatava piirkonna ulatus on määratletud müratasemetega Lden ja Lnight. Kaardistada tuleb piirkonnad müratasemega Lden > 50 dB ja Lnight > 45 dB. Müra modelleerida ja kaardid koostada 4 meetri kõrgusel arvutussammuga 10 meetrit.  Alla 4 meetri kõrgused hooned teisendada vähemalt 5 meetri kõrguseks.
2.1.2. Mürakaart riigisiseseks kasutamiseks. Mürakaardi kaardistatava piirkonna ulatus on määratletud atmosfääriõhu kaitse seaduse § 56 lõike 4 ja § 61 lõike 1 alusel kehtestatud nõuetele (keskkonnaministri määrus 16.12.2016 määrus nr 71) vastavate müra normtasemetega Ld ja Ln päevasele ja öisele ajavahemikule. Kaardistada tuleb piirkonnad müratasemega Ld > 55 dB ja Ln > 50 dB. Müra modelleerida ja kaardid koostada 2 meetri kõrgusel  arvutussammuga 10 meetrit, hoonete piirkonnas 5 meetrit. Esitada müratasemed fassaadiandmete kohta fassaadiarvutuse funktsioonina.
2.2. Mürakaartide koostamisel tuleb kasutada Euroopa Komisjoni poolt direktiivi 2002/49/EÜ rakendamiseks kehtestatud CNOSSOS EU arvutusmetoodikat. Soovitav on järgida SA Keskkonnaõiguse Keskus koostatud juhendit „Strateegilised mürakaardid (CNOSSOS-EU arvutusmeetodi juhendmaterjal)“.
2.3. Vastavalt keskkonnaministri 20.10.2016 määruse nr 39 § 6 lõikele 3 koostatakse välisõhu strateegiline kaart eelneva kalendriaasta müraolukorra kohta. Kasutada võib andmeid, mis ei ole vanemad kui kolm aastat. Andmed esitab Töövõtjale Transpordiamet.
2.4.  2024. aasta liiklusloenduse andmete alusel maanteelõigud sagedusega üle kolme miljoni sõiduki aastas (AKÖL >8220) on esitatud tabelis 1.
2.5. Maastikumudeli koostamisel kasutada Maa- ja Ruumiameti aluskaardi andmestikke sh 3D-andmeid ning kõrgusmudelit, mis on hinnangu andmiseks piisava detailsusega.
2.6. Töö tulemuseks on aruandena vormistatud „Maanteede strateegiline ja siseriiklik mürakaart“, mis koosneb seletuskirjast, müra hajuvuskaartidest ning muudest asjakohastest lisadest. Seletuskirjas peab lisaks määruses nõutule olema kirjeldatud tehnilised andmed ja protsessid, mille alusel arvutused tehti. 
2.7. Mürakaartide analüüsimisel, andmete koondamisel ja seletuskirja koostamisel lähtuda Keskkonnaministri 20.10.2016 määruses nr 39 esitatud nõuetest. 
2.8. Teostada 10 mõõtepunktis vähemalt 1-tunnine mõõteseeria vastavalt määruses nr 71 toodud asjakohasele liiklusmüra taseme mõõtmise meetodile eeldusel, et mõõtmispunktid asuvad püsiloenduspunktide lähedal ning püsiloenduspunktide andmeid on võimalik kasutada mõõtmise korraldamisel (püsiloenduspunktides registreeritakse iga 15 minuti järel kõik läbinud sõidukid) ja analüüsil. Mõõtmispunktid lepitakse kokku Tellijaga lepinguperioodi jooksul.
2.9. Töövõtjal tuleb esitada:
2.9.1. Maanteede strateegilise ja siseriikliku mürakaardi seletuskiri võttes aluseks määruse nr 39 § 7¹ nõutud andmed. Seletuskirja sisu peab vastama Euroopa Parlamendi ja Nõukogu direktiivi 2002/49/EÜ, mis on seotud keskkonnamüra hindamise ja kontrollimisega, lisale IV. Seletuskirjas:
· Kirjeldada töö tausta ja eesmärki;
· Anda ülevaade õigusraamistikust;
· Kirjeldada uurimisala – maanteelõigud, nende omadused, liikluse iseloomustus (erinevate sõidukite osakaal, kiirus jne) piirnevate alade kirjeldused, olemasolevad müratõkked, nende efektiivsus;
· Anda ülevaade lähteandmetest ja müra hindamisel kasutatud arvutus- ja mõõtmismeetoditest;
· Anda ülevaade mõjutatava ala maakasutusest, müra normtasemetest ja asustuse ning müratundlike hoonete paiknemisest; 
· Esitada müratundlike hoonete arv müratsoonides ning erinevates müratsoonides elavate inimeste arv;
· Kajastada strateegilise kaardistamise tulemused;
· Esitada lühikokkuvõte töö tulemustest eesti keeles ja inglise keeles.
· Seletuskiri esitada .pdf ja .docx formaadis lähtudes Tellija esitatud juhendmaterjalist (aruande vormistus).

2.9.2. Mürakaartidena tuleb esitada punktides 2.1.-2.7. esitatud nõuetele vastavalt arvutatud hajuvuskaardid;
2.9.3. Strateegilise mürakaardi andmed tuleb esitada kujul, mis on sobiv esitamiseks Euroopa Keskkonnaameti Reportnet 3 süsteemi. Selleks tuleb andmed esitada GeoPackage (.gpkg) formaadis, vastavalt Euroopa Keskkonnaameti END Reporting Guidelines (Reporting cycle 2025–2030) andmevoole (DF1_5 Noise Sources) ning seotud andmeskeemidele. Esitatavad andmed peavad olema tehniliselt valideeritavad ja imporditavad Reportnet 3 süsteemi ilma täiendava töötlemiseta. Andmed peavad olema koordinaatsüsteemis ETRS89-LCC (EPSG: 3034), MultiPolygon kujul ning läbinud Reportnet 3 tehnilise valideerimise ilma vigadeta. Kohustuslik on säilitada andmemudeli algne struktuur (tabelite ja väljade kustutamine on keelatud).
2.9.4. Siseriikliku mürakaardi ruumiandmed tuleb esitada .gdb või .shp failidena Eesti koordinaatsüsteemis L-EST97, tagades ühilduvuse tarkvaraga ArcGIS Pro ja vastavuse INSPIRE-direktiivile. Ruumiandmete vormistamisel lähtuda Maa- ja Ruumiameti kehtivatest juhistest ruumiandmete esitamiseks ja metaandmete kirjeldamiseks. Olemasolevad müratõkked esitada hajuvuskaartidel joonobjektidena.
2.9.5. Müratundlikele hoonetele arvutatud fassaadiandmed tuleb esitada tabelitena. Tabelis kajastada müratundliku hoonega kinnistu katastriüksuse tunnus ja nimi. 

Lähteandmed töö teostamiseks (esitab Tellija)
3.1. Tellija esitab uuringusse kaasatud maanteelõikude liiklussageduse, selle ööpäevase jagunemise ja -koosseisu andmed. 
3.2. Tellija võimaldab Töövõtjale akustilise mudeli ehitamiseks vajalikud andmed. Töövõtja peab olema võimeline ja valmis andmeid vajadusel täpsustama ja täiendama, s.h. Tellija poolt esitatud projektlahenduste andmetega uute teelõikude ja ulatuslike ristmike osas.
3.3. Andmed teekatete ja piirkiiruste kohta.
3.4. Andmed naastrehvide kasutuse osakaalu kohta.
3.5. Rahvastikuregistri andmete alusel elanike arvud eluhoonetes

Õigusaktid ja juhendmaterjalid
4.1. Atmosfääriõhu kaitse seadus;
4.2. Keskkonnaministri 20.10.2016 määrus nr 39 „Välisõhu mürakaardi, strateegilise mürakaardi ja müra vähendamise tegevuskava sisus kohta esitatavad tehnilised nõuded ja koostamise kord“;
4.3. Keskkonnaministri 16.12.2016 määrus nr 71 „Välisõhus leviva müra normtasemed ja mürataseme mõõtmise, määramise ja hindamise meetodid“;
4.4. Euroopa Parlamendi ja nõukogu direktiiv 2002/49/EÜ
4.5. Direktiiv (EL) 2015/996, 19. mai 2015, millega kehtestati ühised müra hindamise meetodid „Common Noise Assessment Methods in the EU” (CNOSSOS-EU).
4.6. Euroopa Komisjoni direktiiv 2020/367;
4.7. Euroopa Keskkonnaagentuuri END raporteerimisjuhendid (Environmental Noise Directive Reporting guidelines DF1_5 Noise sources: Reporting cycle 2025-2030);
4.8. Juhend: Strateegilised mürakaardid. Keskkonnaõiguse Keskus

Töö periood
Töö lepinguperiood on 15 kuud lepingu sõlmimisest. Lepingu periood sisaldab 12 kuud töö teostamise ja Tellijale üle andmise aega, millele järgneb töö / andmete esitamine Euroopa Keskkonnaametile (TK p. 2.9.3), kes andmed valideerib ning 3 kuud töö võimaliku parandamise ja muutmise aega, juhul kui Keskkonnaametilt vastavad suunised peaks tulema.

Töö korraldus
6.1. Akustilise mudeli ehitamiseks vajalikud andmed esitab Tellija Töövõtjale esimesel võimalusel, kuid mitte hiljem kui 3 nädalat peale Lepingu sõlmimist. Töövõtja kontrollib esitatud andmed üle 4 nädala jooksul pärast andmete kättesaamist. 2026.a liiklusloenduse andmed esitatakse nende saabumisel, 2027. a märtsi alguses.
6.2. 14 päeva jooksul alates Lepingu sõlmimist esitab Töövõtja tellijale Lepingu täitmise ajakava, mille Tellija kooskõlastab.
6.3. 1 kuu jooksul alates Lepingu sõlmimist lepivad Töövõtja ja Tellija kokku Lepingu punkt 2.6 alusel mürakaartide analüüsimisel, andmete koondamisel ja seletuskirja koostamisel aluseks võetavad dokumendid. 
6.4. Vähemalt kord 2 kuu jooksul korraldab Tellija Töövõtjaga MS Teamsi keskkonnas koosoleku Töö sujuvaks koostamiseks vajalikeks aruteludeks.

Töö vormistamine
7.1. Töö vormistatakse lepinguperioodi lõpuks aruandena, mis koosneb seletuskirjast mürakaartidest ning teistest nõutud lisadest, mis on kirjeldatud peatükis 2.
7.2. Aruanne peab sisaldama tehtud töö käiku, tulemusi, analüüsi ning järeldusi. 

Töö esitamine
8.1. Töövõtja esitab töö elektroonilisel kujul Tellijale tutvumiseks ja märkuste ning ettepanekute esitamiseks hiljemalt 12 kuu möödudes alates lepingu sõlmisest. Euroopa Keskkonnaameti Reportnet 3 süsteemi ruumiandmed (punktis 2.9.3 nõutud valideeritud GeoPackage) tuleb esitada Tellijale ülevaatamiseks eelisjärjekorras, kohe pärast mudelarvutuste valmimist. 
8.2. Töö esimese osana esitatakse Tellijale 7 kuu möödudes alates lepingu sõlmimisest punktis 2.8. nimetatud mõõtmiste mõõteprotokollid ning Rahvastikuregistrist päringu teostamiseks mürakaardi arvutusalasse jäävate müratundlike hoonete andmed .xlsx formaadis järgmiste andmetega: ETAK ID, EHR ID, ads_oid, katastriüksuse tunnus, maakond, omavalitsus, asustusüksus, tänav, maja nr, aadress.
8.3. Tellija vaatab töö läbi hiljemalt 14 päeva jooksul töö esitamise päevast arvates.
8.4. Töövõtja korrigeerib vajadusel tööd ning annab töö üle hiljemalt 2 nädala jooksul arvestatuna Tellija märkuste saamise päevast. Töö antakse üle elektroonilisel teabekandjal. 
8.5. Töö üleandmise kohta vormistatakse üleandmise-vastuvõtmise akt.
8.6. Töö üleandmisele järgneb 3 kuune garantiiperiood, mille jooksul peab töövõtja viima tellija nõudmisel sisse vajalikud korrektuurid.

Nõuded müraarvutustarkvarale
Töövõtjal peab olema müraarvutustarkvara viimane versioon, mis võimaldab määruse nr 39 § 7 lg 2 alusel sätestatud meetodi alusel koostada mürakaarti.

 Nõuded pakkujale
10.1. Pakkuja peab olema vastavalt AÕKS § 62 lõikele 2 pädev mõõtja mõõteseaduse tähenduses.
10.2. Pakkumises esitada pädeva mõõtja vastavust kinnitava dokumendi koopia.

